AĠĠORNAT: Deputati Nazzjonalisti llejla ltaqgħu fid-Dar Ċentrali
Imtella' Lulju 5, 2020 - Aġġornata 5 Ta' Lulju, 2020 8:53pm Għadd imdaqqas ta' deputati tal-Partit Nazzjonalista llejla dehru deħlin fid-Dar Ċentrali, għal-laqgħa li ma ssejħitx b'mod uffiċjali, kif ikkonferma kelliem tal-partit. Iktar kmieni llum Dr Adrian Delia qali li l-ġimgħa d-dieħla se jlaqqa' l-grupp parlamentari wara konverżazzjoni biċ-chat bejnu u bejn Yorgen Fenech li ġiet imxandra dalgħodu mill-midja. Crew ta' TVM jinsab quddiem id-Dar Ċentrali, fejn huwa mifhum li ġewwa hemm minn tal-anqas 16-il deputat. Iktar tard TVM seta' jikkonferma li għal-laqgħa waslu wkoll Dr Delia u l-Viċi Kap David Agius. TVM infurmat li għal-laqgħa daħlu Mario Demarco, Beppe Fenech Adami, Therese Comodini Cachia, Kevin Cutajar, David Thake, Claudio Grech, Ryan Callus, Claudette Buttigieg, Kristy Debono, Jason Azzopardi, Ivan Bartolo, Karl Gouder, Herman Schiavone, Chris Said u Stephen Spiteri.